Новият албум на Pink излиза през октомври, чуй първия сингъл от него (аудио) • Шоубизнес • Новини • Радио FM+
Новият албум на Pink излиза през октомври, чуй първия сингъл от него (аудио)
11.08.201710:20
Pink потвърди излизането на новия си албум, озаглавен Beautiful Trauma, който ще бъде пуснат на 13 октомври, съобщава bgnes.com.
Със снимка в Инстаграм тя сподели корицата на седмия си студиен албум и заяви, че е "невероятно горда" с проекта си. Звездата каза още, че е благодарна за феновете, които стоят до нея през годините и обяви излизането на първия сингъл от проекта, "What About Us".
Междувременно певицата се радва на щастлив семеен живот. Наскоро тя публикува снимка на сина си Jameson Moon, когото тя посрещна на бял свят на 26-ти декември. Това е второ дете за 37-годишната изпълнителка и съпруга й Carey Hart. Първата им рожба беше момиченцето Willow Sage, което е вече на 5 години.
Pink е заедно със съпруга си вече 15 години. Те се запознаха през 2001 по време на негово състезание по мотокрос и през 2006 сключиха брак. 2 години по-късно се разделиха, но през 2010 се събраха отново, след което се роди и първото им дете. През май, в предаването "Добро утро, Америка", тя за първи път обяви намерението си за още едно дете и се пошегува, че то ще бъде третото в семейството след дъщеря й и съпруга й.
Pink - "Secrets"